ขบวนการสปอร์ตเรนเจอร์ - วิกิพีเดีย

# ขบวนการสปอร์ตเรนเจอร์

### จากวิกิพีเดีย สารานุกรมเสรี

| เรื่อง ขบวนการสปอร์ตเรนเจอร์ ในบทความนี้ ยังคงดำเนินเรื่องอยู่ เนื้อหาและรายละเอียดอาจจะเปลี่ยนแปลงได้ ขึ้นอยู่กับข้อมูลที่จะเผยออกมา

ขบวนการสปอร์ตเรนเจอร์

ขบวนการสปอร์ตเรนเจอร์ เป็นขบวนการมนุษย์ห้าสีของไทย

ออกอากาศทางช่อง 3 ทุกวันอาทิตย์ เวลา 17.00-17.30 น. โดยประมาณ และแบ่งช่วงออกเป็น 3 ช่วงด้วยกัน โดยออกอาการครั้งแรกเมื่อวันที่ 6 สิงหาคม พ.ศ. 2549

จำนวนตอนที่ฉาย มีทั้งหมด 55 ตอน

โดยแบ่งเป็นภาคๆ ดังนี้

ภาคที่1 มีทั้งหมด 16 ตอน โดย ออกอากาศใน วันที่ 6 สิงหาคม พ.ศ. 2549 ถึง วันที่ 26 พฤศจิกายน พ.ศ. 2549 (งดฉายวันที่ 1 ตุลาคม พ.ศ. 2549)

ภาคที่2 ยังไม่มีการกำหนดวันและเวลาฉาย

อำนวยการผลิตโดย บริษัท บรอดคาซท์ ไทย เทเลวิชั่น จำกัด และผลิตโดย บริษัท ดีพี โปรมีเดีย จำกัด

เพลงเปิด (opening ) มีชื่อว่า "ขบวนการ สปอร์ตเรนเจอร์"

เพลงปิด (Ending ) ไม่มี

## [แก้] ตัวละคร

ดู ตัวละครใน ขบวนการสปอร์ตเรนเจอร์

  Boxing Red / เอส หัวหน้าทีมของสปอร์ตเรนเจอร์ อดีตนักกีฬามวยสากลสมัครเล่น มีความฉลาดเสียแต่ชอบทำหน้าตาจริงจังและเก๊กหน้าโดยไม่รู้ตัว
  Soccer Yellow / อัพ รองหัวหน้าทีม อดีตนักกีฬาฟุตบอลระดับเยาวชน ผิวคล้ำไปนิดแต่จริงใจและจริงจังกับงาน
  Swimming Blue / ยู สาวน้อยอดีตนักก๊ฬาว่ายน้ำ ที่ดูเหมือนพี่สาวใจดีที่น่ารัก แต่ชอบการช็อปปิ้ง
  Gymnastic Pink / เมย์ สาวน้อยอารมณ์ดี อดีตนักกีฬายิมนาสติกลีลาใหม่ ติงต๊องน่ารัก
  Tennis Green / นิว อดีตนักกีฬาเทนนิส ที่มีนิสัยเจ้าชู้ ชอบแหย่สาวๆเล่น
  ดร.เอิร์ธ ผู้สร้างอุปกรณ์ต่างๆของสปอร์ตเรนเจอร์และเป็นอธิการบดีของโรงเรียนกีฬา เป็นคนดื้อเงียบ หัวรั้น แต่ใจดีกับทุกคน

## [แก้] รหัสแปลงร่าง และ วลีประจำตัว

  สำหรับการแปลงร่างของสปอร์ตเรนเจอร์ นั้น รหัสในการแปลงร่างคือ Sport Charge Up !! Change (สปอร์ต ชาร์จ อัพ !! เชนจ์)
  ส่วนคำที่ใช้เรียกในการประกาศศักดา หรือ วลีประจำตัวนั้น ได้แก่
    วลีประจำตัวของ Boxing Red ก็คือ พลังหมัดแห่งความมุ่งมั่น Boxing Red
    วลีประจำตัวของ Soccer Yellw ก็คือ พลังสร้างสรรค์แห่งปัญญา Soccer Yellow
    วลีประจำตัวของ Swimming Blue ก็คือ พลังแห่งธาราพริ้วไหว Swimming Blue
    วลีประจำตัวของ Gymnastic Pink ก็คือ พลังแกร่งแห่งความอ่อนโยน Gymnastic Pink
    วลีประจำตัวของ Tennis Green ก็คือ พลังแห่งความฉับไว Tennis Green
    และเมื่อขานวลีของตนเองครบทุก5คน จะพูดพร้อมกันว่า พร้อมสู้ !! ขบวนการ สปอร์ตเรนเจอร์

## [แก้] อุปกรณ์ต่างๆของสปอร์ตเรนเจอร์

สิ่งประดิษฐ์และอุปกรณ์ต่างๆ ที่ทำให้สปอร์ตเรนเจอร์ สามารถทำภารกิจได้สะดวกยิ่งขึ้น และผลงานทั้งหมด เกิดจากมันสมองของ ดร.เอิร์ธ

- สปอร์ต ดีเทคเตอร์ (Sport Detector)

  อุปกรณ์แปลงร่างของ สปอร์ตเรนเจอร์ จะอยู่ในรูปแบบ นาฬิกาแปลงร่าง(เบรส) สามารถใส่เหรียญ (ขนาดเท่าแผ่นรองแก้วน้ำ) ได้ และสามารถเป็นโทรศัพท์มือถือได้อีกด้วย (แต่ไม่สามารถโชว์เบอร์คนที่โทรเข้ามาได้ ) แต่บางครั้งก็มีคนโทรผิด เข้ามาด้วย

- นวมแห่งเพลิง ธันเดอร์ ฟิสท์ (Thunder Fist)

  ธันเดอร์ ฟิสท์ นวม พิเศษ ของ Boxing Red ในปกติจะมีลักษณะเป็นนวมชกมวยธรรมดา สามารถปล่อยพลังไฟ หรือ รัวหมัดแย็ปได้

- นวมแห่งเพลิง ติดจรวด ร็อกเก็ต ฟิสท์ (Rocket Fist)

  ร็อกเก็ต ฟิสท์ นวมพิเศษที่ติดตั้งเฉพาะแขนขวา มีจุดเด่นอยู่ตรงที่ หมัดสีแดงขนาดใหญ่ และมีด้ามปืนสีดำที่แขน โดยมากมักจะยิงได้ทีละนัด แต่ละนัดจะมีความรุนแรงมากกว่า ธันเดอร์ ฟิสท์ หลาย 10เท่า จึงมักจะใช้กับศัตรูที่มีพลังมากและการโจมตีสูง

- ลูกบอลแห่งแสง พาวเวอร์ บอล (Power Ball)

  พาวเวอร์ บอล ลูกบอลของ Soccer Yellow ที่สามารถควบคุมทิศทางได้ตามนึกคิด (ตามเจ้าของเตะ) เวลาแตะ จะมีแสงสว่างออกมา เพื่อเอาไว้หลอกล่อศัตรูให้ตาพร่ามัว ได้

- ทอนฟาแห่งวารี ดับเบิ้ล คัต ฟิน (Double Cut Fin)

  ดับเบิ้ล คัต ฟิน ทอนฟาคู่ของ Swimming Blue ที่สามารถตัดทุกสิ่งได้ และเมื่อปล่อยพลังออกมา จะอยู่ในรูปแบบกงจักรสีฟ้า แต่ใช้ไม่บ่อยนัก นอกจากนี้ ยังสามารถใช้ควบคุมมวลน้ำ หรือแม้แต่ ลูกบอล ได้

- หอกแห่งวารี ดับเบิ้ล คัต แลนซ์ (Double Cut Lance)

  ดับเบิ้ล คัต แลนซ์ หอกสีฟ้าของ Swimming Blue ปรากฏในตอนที่15 หอกเล่มนี้พัฒนามาจาก ดับเบิ้ล ฟิน มีอานุภาพมากกว่าหลายเท่า สามารถใช้เป็นฉมวก หรือ แหลน ในการโจมตีระยะกลาง-ไกลได้ มีความแม่นยำในการพุ่งโจมตีสูง

- ริบบิ้นแห่งลม มายา ริบบ้อน (Maya Ribbon)

  มายา ริบบ้อน ริบบิ้นของ Gymnastic Pink เมื่อใช้ จะปล่อยแสงสีชมพูออกมา สามารถใช้รัดศัตรู จัดการศัตรูแบบเป็นกลุ่มได้ นอกจากนี้ ยังสามารถใช้เป็นดาบ ได้ด้วย

  มีท่าไม้ตายก็คือ พายุหมุนสีชมพู หรือ Pink Storm โดยจะใช้ มายาริบบ้อน ปล่อยแสงสีชมพู และตวัดออกไป ทำให้เกิดพายุหมุนขนาดย่อม ออกมาทำร้ายศัตรู
  ในตอนที่11 Boxing red ได้ทำการยืมอาวุธของพิงค์ไปใช้ ในการปราบมอนสเตอร์ฮิปฮ็อป โดยใช้มายาริบบ้อนในการรัดศัตรูและพาดึงออกจากโลกแห่งเกมส์(ไปยังจุดท่กำหนด)

- ไม้หวดแห่งอัศนีบาต แร็คเก็ต ซอร์ด (Racket Sword)

  แร็คเก็ต ซอร์ด ไม้หวดของ Tennis Green ที่มีรูปร่างคล้ายเครื่องตบยุงไฟฟ้า มาก อาวุธนี้จะมีโหมด อยู่ 2 โหมด คือ
  - แร็คเก็ต โหมด = ใช้สำหรับ หวดคู่ต่อสู้ หรือแม้แต่ตบ-ตีได้ เวลาหวด มักจะมีไฟฟ้าสถิตย์ออกมาด้วย
  - ซอร์ด โหมด = ใช้สำหรับการฟาดฟันใส่ศัตรู โดยวิธีการใช้ ต้องดึงแสงสีเขียวจากด้ามแร็คเก็ต ออกมา
  ในตอนที่14 Soccer Yellow ได้ยืมอาวุธของกรีน เพื่อชิงข้อมูลของดาร์ลิ่ง มาจากส่วนหัวของปิศาจกบ โดยทำทีว่าต่อสู้ด้วยการหวด แต่แท้ที่จริงแล้วเป็นแผนตบตาคู่ต่อสู้ เพื่อชิงข้อมูลบางส่วนกลับคืนมา(แต่ก็ทำให้ เยลโล่บาดเจ็บไม่น้อยเลย)

- ซูเปอร์ แอ็กแท็ค บอล (Super Attack Ball)

  ซูเปอร์ แอ็กแท็ค บอล ระเบิดในลักษณะของลูกบอล เป็นผลงานการประดิษฐ์ของ ดร.เอิร์ธ ที่สามารถรวบรวมพลังได้เร็วกว่าท่าไม้ตายเดิม และการโจมตีก็มีมากกว่าเดิม (แต่เสียเวลาการส่งต่อพลัง มากพอสมควร)

  เมื่อไม่ใช้งาน จะอยู่ในรูปแบบเหรียญธรรมดา (แต่มีขนาดใหญ่กว่าเหรียญบาทไทย 3-4 เท่า)

- ระบบ ซิลว์ (S.E.W. system)

  มีชื่อเต็มคือ "Sport Ealry Warning system" สามารถตรวจสอบผู้ที่โดนเหรียญแห่งความมืด ได้ทั้งพิกัดจุดและสถานที่ได้อย่างแม่นยำ สามารถตรวจสอบได้ว่า บุคคลคนไหนที่กำลังจะกลายร่างเป็นปีศาจ ระบบซิลว์ จะเริ่มทำงานและจะเป็นตัวบอกสัญญาณไปยังสปอร์ตเรนเจอร์ เพื่อไปยังที่เกิดเหตุทันที และยับยั้งมนุษย์ที่จะกลายร่างเป็นปีศาจได้ แต่มีข้อจำกัดคือ ถ้าใช้ สถาบัน SSS เป็นฐานส่งสัญญาณ ระยะการส่งสัญญาณจะอยู่ที่ 30 กิโลเมตร จึงจำเป็นที่จะต้องใช้ ซิลว์ คิท เป็นตัวขยายสัญญาณอีกทีนึง

- ซิลว์ คิท (S.E.W. Kit)

  มีชื่อเต็มๆ ว่า "Sport Ealry Warning Kit" เป็นอุปกรณ์ส่งสัญญาณที่ทาง SSS ได้ประดิษฐ์ขึ้นมา เพื่อเป็นตัวป้อนข้อมูลและขยายสัญญาณ ในระบบ S.E.W. ให้เพิ่มขึ้นอีกเท่าตัว สามารถตรวจสอบข้อมูลผู้ที่ตกเป็นเหยื่อเหรียญแห่งความมืด สามารถบอกตำแหน่งพิกัดของศัตรูที่มีเหรียญแห่งความมืด หรือแม้แต่ บอกพิกัดที่สปอร์ตเรนเจอร์อยู่ตรงจุดไหน ได้ทันที นอกจากนี้ยังสามารถใช้ระบบลอยตัว และ ระบบพรางตัว เพื่อไม่ให้ผู้คนจับสังเกตได้

  วิธีการติดตั้งคือ ต้องติดตั้งในจุดที่กำหนด และใช้สปอร์ต ดีเทคเตอร์ เป็นตัวเปิดสัญญาณและส่งพลังให้กับ ซิลว์ คิท จากนั้น ซิลว์ คิท จะเริ่มลอยตัวด้วยแรงดันจากใต้ท้องเครื่อง เมื่อลอยตัวบนอากาศจะทำการพรางตัว เพื่อไม่ให้เป็นที่สงสัย

- วงแหวนสุริยะ(Sun Ring)

  เป็นอุปกรณ์ที่ไว้ใช้สะกดพลัง หัวใจแห่งเหรียญ ปรากฏในตอนที่16 ซึ่งวงแหวนสุริยะจะมีความสามารถพิเศษคือ สามารถเรียกออกมาได้เอง เมื่อสปอร์ตเรนเจอร์ทั้ง5คน มีความสามัคคีและร่วมใจกัน ถึงแม้จะสะกดพลังแห่งเหรียญได้แต่กลับถูกลอร์ด รุ่นที่3 ทำลายลงในที่สุด

## [แก้] ท่าไม้ตาย เผด็จศึกศัตรู

### [แก้] สตาร์เก็ต จัดจ์เมนเทชั่น (Star Gate Judgementation)

ท่าไม้ตายหลักของสปอร์ตเรนเจอร์ เป็นการรวมพลังของทั้ง 5 คน และยิงออกไปโดยตรง และท่าไม้ตายนี้ มีทั้งหมด 3 เวอร์ชัน ด้วยกัน

- เวอร์ชัน 4 คน( เยลโล่, บลู, พิงค์ และกรีน)

ใช้ในช่วงแรกของตอนที่ 1 เนื่องจากพลังไม่สมบูรณ์ จึงไม่สามารถจัดการศัตรูได้ ส่วนลำแสงที่ปล่อยออกมานั้น เป็นเพียงลำแสงสีเหลือง เท่านั้น คาดว่า เป็นพลังของเยลโล่ ที่เป็นผู้นำทีมชั่วคราว มากกว่า

- เวอร์ชันสมบูรณ์ (5 คน)

ใช้ในตอนที่ 2 ซึ่งจะต่างจากเวอร์ชันแรกคือ มีเรด เป็นแกนกลาง และพลังที่ปล่อยออกมาเป็นลูกไฟขนาดใหญ่ แต่อำนาจการทำลายล้างและกินพื้นที่ไม่ค่อยวงกว้างนัก

- เวอร์ชันอัพเกรด

ใช้ในตอนที่ 4 เป็นต้นมา เป็นเวอร์ชันที่อัพเกรดจากเวอร์ชันที่2 จุดต่างก็คือ จะใช้ ซูเปอร์ แอ็กแท็ค บอล เข้ามาร่วมด้วย ทำให้ อำนาจในการทำลายล้างค่อนข้างสูงและกินพื้นที่ทำลายค่อนข้างมาก ทำให้ ดร.เอิร์ธ ค่อนข้างหวั่นใจกับท่าไม้ตายเวอร์ชันใหม่นี้ เอามากๆ

- เวอร์ชันพิเศษ(Speacial version)

  ใช้ในตอนที่14 เนื่องจากปิศาจกบ ได้ทำการขโมยข้อมูลและท่าไม้ตายของสปอร์ตเรนเจอร์ ทำให้มีท่าไม้ตายเหมือนกับสปอร์ตเรนเจอร์ทุกประการ และด้วยความมุ่งมั่นของสปอร์ตเรนเจอร์ ทำให้ใช้ท่าสตาร์เก็ตฯ ในรูปแบบพิเศษขึ้นมาเพื่อรับมือกับปิศาจกบโดยเฉพาะ
  โดยที่เวอร์ชันพิเศษนี้ จะมีความต่างจากปกติก็คือ จะปล่อยเป็นลูกไฟในลักษณะวงเวทย์ได้ทั้งขนาดใหญ่และขนาดเล็กในเวลาพร้อมกัน และปล่อยพลังได้นานกว่าปกติ นอกจากนี้สามารถปล่อยลูกไฟวงเวทย์ขนาดเล็กได้พร้อมกันทั้ง5คน จึงมีพลังมากกว่าปกติ เนื่องจากพลังมีไม่เพียงพอ(เพราะถูกปิศาจกบขโมยข้อมูล) ทำให้ท่าไม้ตายนี้จึงเป็นแค่การป้องกันท่าไม้ตายที่เหมือนกันเท่านั้น(ถึงแม้จะมีพลังไม่เต็มที่แต่ก็ทำให้ปิศาจบาดเจ็บและเกิดระเบิดขนาดย่อมๆได้มากกว่าเวอร์ชัน5คน แต่ไม่กินพื้นที่ทำลายล้างเท่าเวอร์ชันอัพเกรด) ผลพวงจากการใช้ท่าไม้ตายพิเศษนี้ทำให้สปอร์ตเรนเจอร์ ถึงกับทรุดตัวลงทันที(เพราะใช้พลังมากไป)

### [แก้] ซูเปอร์ แอ็กแท็ค บอล

เป็นการรวมพลังทั้ง 5 คน โดยใช้ระเบิดในลักษณะของลูกบอล จัดการศัตรู ใช้ในตอนที่ 3

โดยที่การใช้นั้น จะให้ เยลโล่ เป็นคนแรก ด้วยการรวบรวมพลังจากจักรวาล แล้วค่อยเตะส่งไปให้ พิงค์

จากนั้น พิงค์จะใช้ริบบิ้น ในการรวบรวมพลังแล้วส่งไปให้กรีน

เมื่อ ลูกบอลส่งมาให้กรีน กรีนจะใช้แร็คเก็ต ซอร์ด หวดไปให้บลู

บลู รับลูกบอลมา จะใช้พลังพิเศษ ในการสร้างมวลพลังของตนเองและเพื่อนๆ เพื่อแปรเป็นพลัง จากนั้นส่งไปให้เรด

เรด จะใช้ นวม ธันเดอร์ ฟิสท์ ในการ ต่อยลูกบอลออกไป ใสศัตรูโดยตรง

## [แก้] หุ่นยนต์ ของ สปอร์ตเรนเจอร์

มีชื่อว่า สปิริต โรบอต / สปิริต โรโบ (Spirit Robot / Spirit robo)

เป็นผลงานการวิจัยร่วมกันระหว่าง ดร.เอิร์ธ และ ศจ.จอช โดยที่ ศจ.จอช จะเป็นผู้ดูแลระบบภายในของหุ่น ส่วน ดร.เอิร์ธ มีหน้าที่ควบคุมการผลิตอีกที ภายหลัง ดาร์ลิ่ง ได้เข้ามาควบคุมระบบต่างๆ ทั้งด้านการปล่อยยาน ส่งยาน และระบบภายในของหุ่นสปิริต โรโบ แทนที่ศจ.จอช และ ดร.เอิร์ธ

เกิดจากยานพาหนะทั้ง 5 ลำ ประกอบร่างกัน ได้แก่

- สปิริต ไฟเตอร์ ลีด (Spirit Fighter Lead)

ยานประจำตัวของเรด มีลักษณะคล้ายเครื่องบินรบ+ยานสเตลท์ เมื่อประกอบร่างจะเป็นเกราะหน้าอก

- สปิริต ไฟเตอร์ เบรน(Spirit Fighter Brain)

ยานประจำตัวของเยลโล่ มีลักษณะคล้ายรถบบรทุก2คันประกบกัน เยลโล่ เมื่อประกอบร่างจะเป็นส่วนข้อต่อตรงขา จนถึงส่วนเท้าของหุ่น

- สปิริต ไฟเตอร์ สตรองค์ (Spirit Fighter Strong)

ยานประจำตัวของบลู มีลักษณะคล้ายเรือดำน้ำ เมื่อประกอบจะเป็นแขนซ้ายของหุ่นและโล่ของหุ่น

- สปิริต ไฟเตอร์ เบส (Spirit Fighter Base)

ยานประจำตัวของพิงค์ มีลักษณะคล้ายเครื่องบินรบ+กระสวยอวกาศ เมื่อประกอบร่างจะเป็นส่วนหัว และลำตัวทั้งหมด รวมไปถึง ดาบที่อยู่ด้านหลังของหุ่น

- สปิริต ไฟเตอร์ ฮาร์ต (Spirit Fighter Heart)

ยานประจำตัวของกรีน มีลักษณะคล้ายกับยานไจโร เมื่อประกอบร่างจะเป็นแขนขวาของหุ่น

โดยทั้งหมดจะประกอบร่างเป็น สปิริต โรบอต ด้วยรหัสรวมร่าง Robo! Formation (โรโบ ฟอร์เมชั่น)ส่วนการบังคับหุ่นนั้น จะแยกบังคับส่วนกัน ดังนั้นจึงต้องใช้ความสามัคคีในการบังคับหุ่น

ท่าไม้ตายหลักก็คือ เพลงดาบพายุดาวตก(Meteor Storm Slash) ซึ่งเป็นการฟันดาบเป็นรูปกากบาทใส่ศัตรู

  นอกจากนี้ยังมีท่าไม้ตายอื่นๆ เช่น การยิงลำแสงจากโล่ หรือ การปล่อยไอเย็นจากช่องระบายที่หน้าอก(โดยการโยกสปิริตไฟเตอร์ ลีด ขึ้นไปที่ด้านบนเล็กน้อย)

สปิริต โรบอต มีลักษณะคล้ายนักรบในอดีตของไทย บ้างว่า ต้นแบบมาจาก กองเชียร์ที่แต่งชุดไทยในงานกีฬาต่างๆ มีดาบและโล่ เป็นอาวุธ

(ปรากฏตั้งแต่ ตอนที่10 เป็นต้นไป)

## [แก้] นักแสดง

- รณริชช์ งามพัฒนพงศ์ชัย (ณูณ) รับบทเป็น เอส / Boxing Red
- บุญญฤทธิ์ ดุจพิบูลย์ผล (แม็ก ) รับบทเป็น อัพ /Soccer Yellow
- วรนันท์ จันทรรัศมี (จุ้มจิ้ม) รับบทเป็น ยู / Swimming Blue
- นิจชิตา จารุวัฒน์ (นาว) รับบทเป็น เมย์ / Gymnastic Pink
- ทศพล หมายสุข (ท๊อป) รับบทเป็น นิว / Tennis Green
- วัชรินทร์ ฟรานซิส แองกุส (เจอร์รี่) รับบทเป็น ดร.เอิร์ธ
- ณัฐกานต์ คมขำ รับบทเป็น เฟิร์น
- รัฐพล ทิพย์ธารา รับบทเป็น โปโป้
- กฤตพงศ์ รัมมะสาร(ฟลุ๊ค) รับบทเป็น สิทธิ์
- สุธา กาละมิตร์ รับบทเป็น นาคา
- ณัฐพันธุ์ พูลละผลิน รับบทเป็น ลุงเชอร์รี่
- เฉลิมศักดิ์ เทียนมณี รับบทเป็น เมธิเออร์

## [แก้] นักพากย์

สำหรับผู้ที่ได้ชมสปอร์ตเรนเจอร์ จะทราบกันดีว่า เสียงที่ปรากฏในหนังนั้น ไม่ใช่เสียงจริงๆของนักแสดง แต่กลับเป็นเสียงจากทีมพากย์ ที่มาพากย์เสียงแทน โดยรายชื่อนักพากย์ทั้งหมด มีดังต่อไปนี้

- พจมาน หงส์ทอง พากย์เสียงของ ยู , ปิศาจ(เพศหญิง)
- สุภาพ ไชยวิสุทธิกุล พากย์เสียงของ นิว, ดร.เอิร์ธ, สิทธิ์ , มอนสคัล
- นัยนา ทิพย์ศรี พากย์เสียงของ เมย์, เฟิร์น , ปิศาจ(เพศหญิง อย่าง ปิศาจมะไฟ )
- ธงชัย ชาญชำนิ
- กริน อักษรดี
- ชานน จำเนียรแพทย์

## [แก้] เกร็ดเล็กๆน้อยๆ สำหรับผู้ที่ดูสปอร์ตเรนเจอร์

- นักแสดงนำของสปอร์ตเรนเจอร์ ทั้ง 6 คน ส่วนมากมักจะมีความถนัดด้านกีฬาต่างๆ ตามบทบาทที่ได้รับมา (อย่างเช่น บทของยู คนที่รับบทนี้ มีความสามารถเกี่ยวกับกีฬาทางน้ำ เป็นต้น) มีเพียง เรด เท่านั้น ที่ตัวนักแสดงไม่ได้ถนัดทางด้านกีฬาชกมวย แต่อย่างใด
- เจอร์รี่ หรือ ดร.เอิร์ธ ในชีวิตจริง เคยเป็นนักกีฬาบาสเกตบอล ระดับทีมชาติของประเทศไทย มาก่อน จึงเป็นที่น่าสงสัยว่า เขาอาจจะเป็นนักรบคนที่ 6 ของสปอร์ตเรนเจอร์
- ชื่อของ 2 สาว ยูและ เมย์ เมื่อนำคำทั้ง 2 มารวมกัน ก็จะกลายเป็น Yuumei พ้องเสียงกับคำว่า ยุเมะ (「夢」, Yume, 夢?) ในภาษาญี่ปุ่น ที่แปลว่า ความฝัน ซึ่งเป็นหัวใจหลักของซูเปอร์เซนไท อย่างหนึ่ง
- และเมื่อนำชื่อของตัวละครทั้ง 6 คน มารวมกัน ก็จะได้ความหมายและคอนเซ็ปท์ของซูเปอร์เซนไท เรื่องหนึ่ง (เอส = ที่1 - ชัยชนะ - Victory, อัพ = การเพิ่มพลัง, ยู เมย์ = ความฝัน, นิว = สิ่งแปลกใหม่, เอิร์ธ = โลก)
- ฉากแนะนำตัวใน OP สปอร์ตเรนเจอร์ มีความคล้ายคลึงกับ OP มาจิเรนเจอร์ เป็นอย่างมาก
- ชื่อสถาบัน SSS (Sport Searching School) มีความคล้ายคลึงกับชื่อสถาบันของโบเคนเจอร์ (ที่ชื่อว่า SGS =Search Guard Successfull) เป็นอย่างมาก
- สปิริต โรโบ ตัวหุ่นและวิธีการรวมร่าง คล้ายกับ หุ่นเกรทไฟว์ ของ มาสก์แมน เป็นอย่างมาก
- ตัวลูกสมุนกิ๊บกิ้ว ของสตาร์ฮันเตอร์นั้น มีความคล้ายคลึงกับลูกสมุนของเอเลี่ยนไนเซอร์ ในเดกะเรนเจอร์ และ กูรอนกิ ใน คาเมนไรเดอร์คูกะ

## [แก้] แหล่งข้อมูลอื่น

- ขบวนการสปอร์ตเรนเจอร์

ดึงข้อมูลจาก "http://th.wikipedia.org../../../%E0%B8%82/%E0%B8%9A/%E0%B8%A7/%E0%B8%82%E0%B8%9A%E0%B8%A7%E0%B8%99%E0%B8%81%E0%B8%B2%E0%B8%A3%E0%B8%AA%E0%B8%9B%E0%B8%AD%E0%B8%A3%E0%B9%8C%E0%B8%95%E0%B9%80%E0%B8%A3%E0%B8%99%E0%B9%80%E0%B8%88%E0%B8%AD%E0%B8%A3%E0%B9%8C.html".

หมวดหมู่: ขบวนการสปอร์ตเรนเจอร์

##### Views

- บทความ
- อภิปราย
- รุ่นปัจจุบัน

##### ค้นหา

##### ภาษาอื่น

- English